**Izvoraşul, a treia variantă**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

– Izvoraşe, izvoraş,

Luri-luri, luri-la,

Spune din ce cânţi aşa,

Luri-luri, luri-la?

– Am de-argint un fluieraş,

Luri-luri, luri-la!

– Izvoraş-izvoraş,

Luri-luri, luri-la:

Dă-mi mie cel fluieraş,

Luri-luri, luri-la!

– Eu ţi-aş da cel fluieraş,

Luri-luri, luri-la,

Dar când iese prima stea,

Luri-luri, luri-la,

Tu adormi, măi copilaş,

Luri-luri, luri-la.

Şi atunci până în zori,

Luri-luri, luri-la,

Din el cine va cânta,

Luri-luri, luri-la,

Pentru gâze, pentru flori,

Luri-la, luri-la?